הגדרת תחום קרנות גידור: קרן גידור הינה קרן השקעות פרטית המתיימרת להניב למשקיעים רווחים בכל תנאי וללא קשר למצב השוק. קרן גידור נקראת כך מכיוון שבמהות שלה כל עסקה מגודרת עם יעד השקעה עבורה. קרנות גידור משתמשות באסטרטגיות שונות בכדי להרוויח תשואה אקטיבית או אלפא, עבור המשקיעים וישנו הבדל בסיכון בהתאם לאסטרטגיה ואפיק ההשקעה.. הקרנות משקיעות בנכסים סחירים בשווקים מקומיים וזרים לדוגמא: מניות, אג"ח חוזים, סחורות וכו'. היבט אחד המייחד את ענף קרנות הגידור לעומת קרנות נאמנות הוא העובדה שקרנות הגידור מתמודדות עם פחות רגולציה, נקודה שמאפשרת להן לבצע השקעות יותר מתוחכמות ולהגיב מהר יותר לשוק. לקרנות אלטרנטיביות בתחום הגידור אותן ניתחה אובייקטיב >> לחצו כאן האסטרטגיות המרכזיות בקרנות גידור: לונג/שורט  – קרנות גידור הפועלות באסטרטגיית השקעה של לקיחת פוזיציות לונג במניות בהן קיים צפי לעלייה בערכן ולקיחת פוזיציות שורט במניות שצפויות לרדת בערכן. אסטרטגיית לונג/שורט שואפת למזער את החשיפה לסיכוני שוק.  אופורטוניסטיות ו- Event Driven – קרנות השואפות לבצע רכישה הזדמנותית של נכסים אשר נסחרים מתחת לשוויים ההוגן כתוצאה מקרות אירועים אקסוגניים או אנדוגניים כלשהם.  מאקרו גלובל (Macro Global) – קרנות המתאימות את אפיקי ההשקעה שלהן על מנת למקסם את השפעתם של אירועים מאקרו כלכליים וגיאופוליטיים ברחבי העולם. ארביטראז' סטטיסטי (Statistical Arbitrage) – קרנות המשתמשות בקבוצת אסטרטגיות מסחר המתמקדות בניצול אנומליות במחירי נכסי הבסיס תחת הנחת עקרון החזרה לממוצע (mean reversion). אסטרטגיה סיסטמית (Systemic) – אסטרטגיה זו כוללת מגוון רחב מאוד של פעולות אשר אמורות לפעול באופן אוטומטי, על בסיס אלגוריתמים המתוכנתים לנצל אנומליות שוק שונות במגוון רחב של פרמטרים.  Multi Strategy – קרן המשתמשת באגד אסטרטגיות, כאשר מנהלי ההשקעות של הקרן מחליטים על תזמון יישומן על בסיס הסביבה הפיננסית נכון למועד מסוים.